Centenars de xiquets gaudeixen cada cap de setmana dels espectacles de màgia organitzats per l'Ajuntament
07/05/2018

# Centenars de xiquets gaudeixen cada cap de setmana dels espectacles de màgia organitzats per l'Ajuntament

[![Centenars de xiquets gaudeixen cada cap de setmana dels espectacles de màgia organitzats per l'Ajuntament](/images/noticias/2018/05/girabarrios-canyada-gr.jpg)](/images/noticias/2018/05/girabarrios-canyada-gr.jpg)

07.05.2018

Els espectacles van començar el passat 21 d'abril en la Cova Gran i finalitzaran el pròxim 23 de juny amb un xou especial en el barri de Lloma Llarga

Des que el passat 21 de abril s'engegara la iniciativa cultural “_Girabarrios_”, centenars de famílies paterneras s'han donat cita els dissabtes al matí per a gaudir dels espectacles gratuïts de màgia i circ que estan recorrent els diferents barris de Paterna.

Es tracta d'una gira itinerant que fins al pròxim 23 de juny portarà funcions infantils as tots els racons de Paterna i que com ha explicat la Tinent d'alcalde Eva Pérez, “_té com a objectiu acostar la cultura als paterners i paterneres, trasladant al carrer els espectacles que normalment es programaven en el Gran Teatre_”.

A més, Pérez s'ha mostrat molt satisfeta amb el gran acolliment que la iniciativa està tenint entre els veïns i veïnes del muncipi, “_solament en les primeres tres actuacions que s’ han celebrat a la Cova Gran, al parc de la Pinada en La Canyada i al Parc de la calle Melisa, en Lloma Llarga, més de 400 xiquets i xiquetes han pogut gaudir al costat de les seues famílies d'aquests espectacles de màgia_”.

La pròxima funció tindrà lloc el dissabte **12 de maig** en el carrer Almassora del barri de Terramelar, al costat del Centre Cívic. Li seguirà la Coma, el **19 de maig** i el barri de Campament el **28 de maig**.

El mes de juny la companyia infantil començarà en el barri de Bovalar, en el parc del carrer Rafael Albertí el **2 de juny**. El **9 de juny** arribarà a la plaça del Poble i Santa Rita, en el parc Mestres de Paterna el **16 de juny**. La gira finalitzarà el **23 de juny** amb l'espectacle especial “Sonata Circus” el **23 de juny** en el carrer Dauradella de Lloma Llarga.